Крстарица Ноширо, напушта са јаким снагама јапанске морнарице, 18. октобра 1944. године, залив Брунеј на Борнеу, ради припрема за битку у заливу Лејте, која ће почети 22. октобра 1944. године. Ноширо, као заставни брод 2. флотиле разарача се налазио у саставу Куритине Прве ударне групе – снаге „А“ (централне снаге). У бици у Сибујанском мору, 24. октобра 1944. године, снаге „А“ су 11 пута нападнуте из ваздуха, од преко 250 авиона који су узлетали са америчких носача авиона из оперативне ескадре ТФ-38; Есекс, Лексингтон, Интрепид, Кабот, Френклин и Ентерпрајс. Том приликом, Јапанцима је потопљен бојни брод Мусаши, а оштећени су бојни бродови Јамато и Нагато, бојни крсташ Харуна, тешке крстарице Мјоко и Тоне, и 3 разарача, док је крстарица Ноширо прошла без оштећења.